চ্যাম্পিয়ন দলটি প্রতিযোগিতায় পাঁচটি প্রোগ্রামিং সমস্যার মধ্যে চারটি সমাধান করে। দ্বিতীয় এবং তৃতীয় স্থান অর্জন করেছে চট্টগ্রাম প্রকৌশল ও প্রযুক্তি বিশ্ববিদ্যালয়ের ‘চুয়েট স্পার্কলেস দল (জান্নাতুল ফেরদাউস, সুমাইয়া আক্তার ও মিফতাহুল জান্নাত) এবং ঢাকা বিশ্ববিদ্যালয়ের ‘ডিইউ টিম-১’ (সাবরিনা জামান, ফারিহা মুমতাহিন ও মালিহা তাশফিয়া)। বিশেষ পুরস্কার দেওয়া হয় নেত্রকোনার ওয়েসিস বিয়াম ল্যাবরেটরি স্কুলের ‘নাইট ফল’ দলকে। এই দলের সদস্য খোন্দকার জেবা রেজওয়ানা, নাফিজা ইসলাম ও ইপশিতা জাহান পঞ্চম ও ষষ্ঠ শ্রেণির ছাত্রী। এনজিপিসির সবচেয়ে কম বয়সী এই তিন প্রতিযোগী একটি সমস্যার সমাধান করেছিল। এনজিপিসির আয়োজক বিডিওএসএন, সহযোগিতা করেছে বাংলাদেশ কম্পিউটার কাউন্সিল।